Diari Oficial de la Generalitat Valenciana


Sumari del DOGV 738, del 08-01-1988 (1988/810312)

ORDRE de 18 de desembre de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana d'unes parcel.les sitges en el terme municipal de la Pobla de Vallbona, partida del Gallipont.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/18/(2)/dof/vci/html**

### Dades del document

Número de DOGV
:   738

Data del DOGV
:   08-01-1988

Secció del DOGV
:   DISPOSICIONS GENERALS

Número del document
:   1988/810312


Data del document
:   18-12-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 18 de desembre de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana d'unes parcel.les sities en el terme municipal de la Pobla de Vallbona, partida de Gallipont.  
La disminució gradual del ramat equí a la Comunitat Valenciana, com a resultat del desenvolupament econòmic i de la mecanització del camp, no ha suposat, de cap manera, la desaparició del cens cavaller. Si en altres temps calia importar nombrosos exemplars de raça perxerona, hispano-bretona i poni-navarrés, i la cria cavallar presentava una importància relativa molt petita, en l'actualitat assistim de fet a unes exportacions equines creixents des de la Comunitat Valenciana. La explicació resideix precisament en l?esmentat desenvolupament econòmic i en el sentit empresarial valencià.  
L?esport hípic, el manteniment de la tradició en les àrees rurals i, molt singularment, l?existència d'empreses que competeixen amb èxit en les zones més afamades d'Espanya, suposa una demanda de serveis al respecte i més concretament del manteniment del de remunta cavallar. Cal destacar els èxits obtinguts pels criadors valencians en els concursos de la raça espanyola o andalusa i les vendes efectuades a la resta d'Espanya i fins i tot a l?estranger.  
Coincidint amb l'apreciable auge de l'activitat, es dóna el fet de la pròxima eliminació de la ubicació actual del dipòsit de sementals per al servei de remunta de l?exèrcit, la qual cosa ha produït gran inquietud entre els empresaris i propietaris en existir ofertes des d'altres llocs llunyans de la nostra terra per al trasllat del dipòsit de Bétera. Amb la finalitat de solucionar aquesta qüestió pretenem adquirir un terreny per a la instal·lació del dipòsit de sementals i desenvolupar aquesta explotació, bé com a activitat pròpia, o bé per a la col·laboració amb l'Administració militar.  
Per això, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica oportuna prèvia i els informes del Servei de Patrimoni i de la Intervenció General,  
ORDENE  
Article primer  
S'acorda l'adquisició mitjançant contractació directa a títol onerós i en virtut de compra-venda de les parcel·les següents:  
- Setanta-sis fanecades, equivalents a sis hectàrees, trenta-una àrees i cinquanta-sis centiàrees de terra de secà, sense dret a rec, amb oliveres i garrofers, en la major part campa, sítia en el terme de la Pobla de Vallbona, partida del Gallipont. Confronta: Nord i Est, senyor Alegre Rubio, abans Sra. Encarnació Mayans, Sud, camí titulat del carrer propietat del senyor Alegre Rubio, i Oest, camí de la finca d'on aquesta procedeix.  
Figura inscrita en el Registre de la Propietat de Llíria, tom 261 de l'arxiu, llibre 53 de la Pobla de Vallbona, finca núm. 1535, foli 188, inscripció 5ª.  
- Parcel·la de 69.690 m2 sítia en el terme municipal de la Pobla de Vallbona, Partida del Gallipont. Confronta: Nord, camí del Gallipont, Sud, parcel·la A d'Almaquiba SA, Est, germans Martínez Llopis, i Oest, camí de la finca d'on procedeix i camí del Gallipont.  
Es part que se segrega per a la inscripció independent de la que figura inscrita en el Registre de la Propietat de Llíria, tom 240 de l'arxiu, llibre 46 de la Pobla de Vallbona, finca 6.670, foli 164, inscripció 3.ª, la descripció de la qual és la següent:  
- Un camp situat en el terme municipal de la Pobla de Vallbona, partida del Gallipont, que fa una superfície total de cinquanta hectàrees, vint-i-una àrees, noranta-quatre centiàrees i cinquanta-tres decímetres quadrats, equivalents a sis-centes quatre fanecades i cinquanta-una braces, de les quals són unes cent fanecades -vuit hectàrees trenta-una àrees i nou centiàrees- de terra de secà amb garrofers i la resta de mont blanc; és creuat en part, de Nord a Sud, pels Camins Vell i Nou de Riba-roja -aquest últim també anomenat de la Masia de Barrachina- i confronta: Nord, camí del Gallipont i terres d'Esteban Segarra, camí de l'Eliana o del carrer enmig, de José Yusá i de Joaquín Cervera, Sud, terres del terme de Riba-roja de Túria, camí enmig, d'Esteban Segarra, de Rafael Gallent, d'hereus de Francisco Miguel Montón, d'Eduardo Segarra, de Francisco Crespo i de José Yusá; Est, amb el camí del Gallipont i de terra de José Yusá, dels hereus de José Tena, de Sebastián Martí, de José Maria Gomis, de Fernando Pérez, d'hereus de Francisco Miguel Montón, de Rafael Gallent, de José Yusá, en aquests tres últims camí enmig, i també d'Eduardo Segarra, de Joaquín Cervera i de José Segarra i per l'Oest, camí del Mas de Castelló o de les Hortes i terres dels hereus d'Eduardo Segarra, de Francisco Crespo i de Joaquín Cervera, en els tres camí vell de Riba-roja enmig i de José Yusá. Dins d'aquest camp, ocupant una part de la superfície total, en una extensió de mil set-cents vuit metres i catorze decímetres quadrats, equivalents a una fanecada i cent vuitanta-set braces, es troba enclavada una cosa masia sense demarcació, composta de diverses habitacions, graner, corrals coberts i descoberts i més dependències pròpies d'aquesta classe d'edificis. D'aquesta finca se n'han efectuat dues segregacions, una de dues hectàrees, catorze àrees, i divuit centiàrees i vint-i-cinc decímetres quadrats, i l'altra de vuit-centes trenta-cinc àrees i quinze centiàrees, que han passat a formar finques independents.  
Aquests terrenys són propietat de la Societat Mercantil ALMAQUIBA, SA.  
Article segon  
Els esmentats terrenys es troben lliures de càrregues i gravàmens.  
La compra que necessàriament es formalitzarà en escriptura pública, es realitzarà per un preu de trenta-nou milions set-centes cinquanta mil pessetes (43.153.399 PTA).  
Les despeses i els impostos que son deriven seran abonats per les parts segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 18 de desembre de 1987.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI